b'\n_START_ARTICLE_\nNintendo\n_START_PARAGRAPH_\nNintendo Co., Ltd. (\xe4\xbb\xbb\xe5\xa4\xa9\xe5\xa0\x82\xe6\xa0\xaa\xe5\xbc\x8f\xe4\xbc\x9a\xe7\xa4\xbe, Nintend\xc5\x8d Kabushiki gaisha?) je multinacionalna korporacija s sede\xc5\xbeem v Kyotu, Japonska ustanovljena 23. septembra 1889. Ustanovil ga je Fusajiro Yamauchi z namenom proizvodnje ro\xc4\x8dnih igralnih kart hanafuda._NEWLINE__NEWLINE_Nintendo je danes znan predvsem kot izdelovalec igralnih konzol, ki je s svojim izdelkom Nintendo Entertainment System (NES) v sredini osemdesetih let obudil ameri\xc5\xa1ki trg doma\xc4\x8dih igralnih konzol, ki je bil prej zasi\xc4\x8den z nekakovostnimi igrami. S tem si je Nintendo priboril prevladujo\xc4\x8d polo\xc5\xbeaj na trgu igralnih konzol in kmalu postal eno izmed najbolj dobi\xc4\x8dkonosnih podjetij na svetu. Nintendo je nadaljeval s konzolami Super Nintendo Entertainment System (SNES), Nintendo 64, GameCube in Wii, ki je predstavnik najnovej\xc5\xa1e generacije._NEWLINE_Nintendo je ustvaril tudi \xc5\xa1tevilne prenosne igralne sisteme; najpomembnej\xc5\xa1i med njimi je Game Boy, ki po \xc5\xa1tevilu prodanih enot ni imel prave konkurence. Med najnovej\xc5\xa1e Nintendove prenosne igralne sisteme sodita DS, njegova izbolj\xc5\xa1ana razli\xc4\x8dica DSi in nintendo 3ds.'